เรื่องร้องเรียน: พอดีว่าช่วงปีใหม่ มีบ้านนึงที่พาญาติมาจากต่างจังหวัดแต่เขาพากันออกมาคุยหน้าบ้านที่เรียกว่าหน้าบ้านจริงๆ ซึ่งเขาใช้เสียงดังมาก เขาไม่ได้มีการเปิดเพลง แต่คุยกันเสียงดังจนถึงเที่ยงคืน หนักสุดตี1 ทำให้เราไม่สามารถนอนหลับได้เลย จะเข้าไปคุยตรงๆเราก็กลัวเขาจะมาจ้องทำอะไรบ้านเรารึเปล่า เพราะเขาคนเยอะกว่าอีกทั้งเคยเตือนเป็นนัยๆแล้ว(เช่น ตะโกนบอก)ว่าเสียงคุยของพวกเขามันรบกวนคนอื่น แต่เขาก็ยังทำต่อ ซึ่งทำให้เราไม่ได้พักผ่อนอย่างเต็มที่เลยตลอด3วันที่ผ่านมานี้
การดำเนินการของเจ้าหน้าที่: วันที่ 3 มกราคม 2565 เจ้าหน้าที่ฝ่ายสิ่งแวดล้อมและสุขาภิบาล ลงพื้นที่ตรวจสอบข้อเท็จจริง ขณะตรวจสอบไม่พบผู้พักอาศัยอาคารเลขที่ดังกล่าว แต่คาดว่าอาจเป็นการเลี้ยงสังสรรค์ในช่วงเทศกาลปีใหม่ อย่างไรก็ตาม จึงได้มีหนังสือแบบตรวจแนะนำของเจ้าพนักงานสาธารณสุข ให้เข้ามาชี้แจงข้อเท็จจริงเพิ่มเติมต่อเจ้าหน้าที่ พร้อมทั้งเจ้าหน้าที่จะได้กำชับให้มีความระมัดระวังควบคุมการใช้เสียง ไม่กระทำการอันก่อให้เกิดความเดือดร้อนรำคาญแก่ผู้พักอาศัยในบริเวณใกล้เคียงอีกด้วย
ความเห็นของผู้แจ้ง: ขอบคุณที่ช่วยดำเนินการให้ค่ะ ช่วงที่เขาส่งเสียงเป็นช่วงกลางคืนเลยทำให้คลาดกับช่วงที่เจ้าหน้าที่เข้าไป แต่ยังไงก็ขอบคุณที่ช่วยดำเนินการให้ค่า
พื้นที่: แขวงบางโคล่ เขตบางคอแหลม กรุงเทพมหานคร